'N MAN VIR O-DAG!
Maart 28, 2013 in Uncategorized
FOTO EEN: 'n Glasie op die eerste Saterdagponie. HvD (redakteur) en die span agter daardie poging: Herman le Roux, assistent-redakteur, Nols Nieman, hoofsubredakteur, en Chris Karsten (ja die skrywer), nuusredakteur.
Laasgenoemde was ná 'n aanloop van maande se beplanning en weke van reklame waarby Nols ook sterk betrokke was. Nadat sowat 40 000 lisensieplakkers, 5 000 sonpette, T-hemde, nuwe voertuig- en kafeeplakkers, 23 000 reklameplakkate, 83 radio-reklameflitse, berig op berig, foto op foto, banier op banier en advertensie op advertensie die voordele van 'n oggendkoerant aan lesers uitgespel het, het D-dag – eintlik O-dag – aangebreek; uit die staanspoor 'n uiters geslaagde sprong in die duister.
O-dag! HvD, Nols Nieman en Philip van Rensburg, nuusredakteur
Al hierdie stories het hulle tot sterk aanbieding geleen. Die meeste van daardie voorblaaie het deur die meesterhand van Nols Nieman gegaan. Hulle was treffers. Ek was tevrede dat Die Volksblad die beeldjie van "vaal Boertjie" vir goed afgeskud het.
"Nols se lojaliteit was vir my persoonlik waardevol en ons (te ongereelde) kontak oor die laaste 20 jaar nadat ek uitBloemfonteinweg is, altyd verfrissend.
Nols was nog nie eens sestig nie, as ek reg onthou. Die Byl is die laaste ruk helaas erg bedrywig in ons bos. En daardie bos is vandag sommer heelwat kaler nadat hierdie gedugte boom in Bloemfontein gevel is.
Merkers:die volksblad, groot nuus, nols nieman, oggendkoerant, saterdagponie, uit melkbos
&larr 'N MA SE LIEFDE?
LEEUTJIE LEK SY LIPPE! &rarr
5 antwoorde op 'N MAN VIR O-DAG!
Arabella Fourie het gesê op Maart 30, 2013
Sy vriendin in Matriek
Uit Melkbos het gesê op Maart 31, 2013
Nols was seker 'n slim outjie!
krokowaan het gesê op Maart 29, 2013
Dankie HvD. Ek en Nols was kleinneefs, sy en my Oupas was broers. Mekaar nooit van aangesig tot aangesig ontmoet nie, wel deur genealogiese navorsing —- en toe per e-pos gekorrespondeer, totdat hy siek geword het en mens maar traag is om aan te gaan … Ken nie eers die res van sy famlie/gesin nie.
Uit Melkbos het gesê op Maart 29, 2013
Ek onthou die verbintenis. Ja, die ou Nols. Hy was bra inkennig, 'n alleenloper nadat sy huwelik op die rotse geloop het. Maar 'n koerantman met 'n passie vir sy werk en hope talent. Hy het diep spore by Die Volksblad getrap. Van sy familie weet ek min. Daar is wel 'n broer, dink ek.